Είχε την επιμέλεια συγγραφής και έκδοσης της τρίτομης εγκυκλοπαίδειας «Το παγκόσμιο μπάσκετ» και της εγκυκλοπαίδειας των 37 Ολυμπιακών Αθλημάτων, ενώ συμμετείχε στη συγγραφή των βιβλίων «100 χρόνια μπάσκετ» και «Δέκα χρόνια Α1». Τελευταίο του πόνημα το βιβλίο με τίτλο «Είμαστε πια πρωταθλητές» που αναφέρεται στο έπος της κατάκτησης του Ευρωμπάσκετ 1987 από την Εθνική Ανδρών Μπάσκετ. Είχε επίσης τη δημοσιογραφική επιμέλεια για τις βιντεοκασέτες «Τα μαγικά καλάθια του Γκάλη» και «Η χρυσή χρονιά της ομάδας μπάσκετ του Ολυμπιακού», για το CD Rom «Τα χρυσά χρόνια του ελληνικού μπάσκετ» και για τα dvd «οι Ολυμπιακοί Αγώνες του 2004» και Ευρωμπάσκετ 2005. Ακόμη έχει συντονίσει πολλά αθλητικά συνέδρια, ενώ επί πέντε συναπτά έτη παρουσίαζε την ετήσια γιορτή της απονομής των αθλητικών βραβείων του Πανελληνίου Συνδέσμου Αθλητικού Τύπου.